Publication: Magyar Közlöny
Issue: MK-2001-156 (Year: 2001, Number: 156)
Era: 1990-2004
Section: 23/2000. (III. 8.) Korm. rendelet 10. §-a.
Paragraph Index: 765

2. § Az Egyezmény hiteles magyar nyelvű szövege a következő: „Egyezmény a Magyar Köztársaság Kormánya és a Cseh Köztársaság Kormánya között a nemzetközi kombinált árufuvarozásról A Magyar Köztársaság Kormánya és a Cseh Köztársaság Kormánya (a továbbiakban: Szerződő Felek), annak tudatában, hogy az árucseréhez elengedhetetlen a teljesítőképes nemzetközi árufuvarozás, felismerve, hogy környezetvédelmi okokból és a közúti forgalom korlátozott kapacitása miatt vasúton és vízi úton korszerű fuvarozási rendszert kell kialakítani a közúti áruforgalom gazdasági és környezetvédelmi szempontból is elfogadható alternatíváinak megteremtése érdekében, abban a meggyőződésben, hogy a kombinált árufuvarozás rendszere nagy lehetőség a nemzetközi áruforgalom gondjainak megoldásában, figyelembe véve azokat a környezet- és természetvédelmi nemzetközi egyezményeket, amelyeknek mindkét Szerződő Fél részese, valamint az erre vonatkozó nemzeti jogszabályokat, hivatkozva a kombinált árufuvarozásra vonatkozó azon nemzetközi egyezményekre, amelyeknek mindkét Szerződő Fél részese, 2001/156. szám törekedve a nemzetközi kombinált árufuvarozás terén történő kölcsönös együttműködésre, az alábbiakban állapodnak meg:

Source: https://magyarkozlony.hu/hivatalos-lapok/627dffc85094494afba85b5d3ad6b54ae3abfa53/dokumentumok/ee8581245d15933706494eca5b14f0f1855fded2/letoltes